Internet gons oor hond se broek - Maroela Media
Internet gons oor hond se broek
Die prentjie wat die internet aan die gons het. Foto: Twitter
Soortgelyk aan die 'rok wat die internet gebreek het', is sosialemediagebruikers nou in 'n intense debat gewikkel oor 'n nuwe onderwerp en 'n nuwe prentjie – hoe sal 'n hond sy broek dra as honde broeke gedra het?
'n Prentjie van 'n hond wat 'n broek op twee verskillende maniere dra, het die internet behoorlik aan die gons en word nou die laaste groot internetdebat van 2015 genoem. Aan die een kant het die broek vier broekspype en word dit oor al vier bene van die hond aangetrek. In die tweede prentjie is die broek net oor die hond se agterstewe en twee agterpote getrek. Watter een is korrek?
Volgens The Huffington Post is die prentjie deur 'n Belgiese grafiese ontwerpstudent, net bekend as Norbert K, geteken. Hy het glo gesê hy het die prentjie geteken nadat hy 'n foto gesien het van sy vriendin se hond met 'n broek aan sy agterpote en gewonder het of daar 'n ander manier is waarop 'n hond 'n broek kan dra.
Sedert Norbert K die prentjie op sosiale media gedeel het, het die bespreking wêreldwyd vlamgevat onder die hutsmerk #dogpants, tot so mate dat internasionale nuuspublikasies en tv-kanale reeds daaroor berig het. Mense deel selfs foto's van regte honde met klere aan in 'n poging om hul standpunt te staaf.
Rede? Minder materiaal om die broek te maak en meer fatsoenlik wanneer die hond op sy agterpote moet staan om die inbreker wat vlug terug te pluk wat oor die muur probeer vlug.
Ek dink hier aan Boela van Middelburg.
Dalk miskien kruisbande om die broek op te hou, inderwaarheid egter 'vorentoe' te hou sodat die broek nie na agter afval.
Yahleda Ihlathini · 4 jare gelede
En terwyl mense oor nonsens redeneer word nog n boer wreed op sy plaas vermoor.
Ek wou my hond vra, maar hy het soveel blou bloed in sy are, as hy kon praat sou dit nie met my of jou gewees het nie.
LTVW · 4 jare gelede
Nee wat, myse Worsiekind hou te veel van "oopketels" in die sonnetjie lê, en in die winter dink hy en sy maatjies, die ou uitrusting'tjies lyk baie mooier uirgerafel in pa se tuin, as aan hulle.